Εξέταση επανορθωτικών μέτρων οικονομικού φορέα σε διαδικασία ανάθεσης δημόσιας σύμβασης

Περιγραφή: Η διαδικασία αφορά στην έκδοση της απόφασης της αναθέτουσας αρχής επί της επάρκειας ή μη των επανορθωτικών μέτρων οικονομικού φορέα προς αποκατάσταση της αξιοπιστίας του, μολονότι συντρέχει λόγος αποκλεισμού στο πρόσωπό του, κατόπιν σύμφωνης γνώμης της Επιτροπής Επανορθωτικών Μέτρων.
Θεσμικός φορέας: Θεσμικός φορέας: title: el: ΥΠΟΥΡΓΕΙΟ ΑΝΑΠΤΥΞΗΣ
en: MINISTRY OF DEVELOPMENT
Οργανική μονάδα θεσμικού φορέα: title: el: ΓΕΝΙΚΗ ΔΙΕΥΘΥΝΣΗ ΔΗΜΟΣΙΩΝ ΣΥΜΒΑΣΕΩΝ
Παρέχεται σε: Αναθέτουσες Αρχές/ Αναθέτοντες Φορείς
Σημεία εξυπηρέτησης: Αναθέτουσες Αρχές/ Αναθέτοντες Φορείς
Ψηφιακά σημεία παροχής: Δεν παρέχεται ψηφιακά
Αριθμός δικαιολογητικών: 5
Κόστος: Παρέχεται χωρίς κόστος
Εκτιμώμενος χρόνος: 50 έως 120 ημέρες
Διάρκεια ισχύος: Τύπος: Αόριστη
Προϋποθέσεις: conditions_name: Προϋπόθεση για την κίνηση της διαδικασίας εξέτασης των επανορθωτικών μέτρων αποτελεί η προηγούμενη, αιτιολογημένη, κατάγνωση από τα αρμόδια όργανα (γνωμοδοτικό και αποφαινόμενο) της αναθέτουσας αρχής της συνδρομής στο πρόσωπο του οικονομικού φορέα οποιουδήποτε από τους αναφερόμενους στην παρ. 1 και την παρ. 4, πλην της περ. (β΄), του άρθρου 73 του ν. 4412/2016 λόγου αποκλεισμού. Επισημαίνεται ότι, σύμφωνα με το άρθρο 19 του ν. 5218/2025 (Α 125), κυρώσεις των άρθρων 206, 207, 208, 213, 218, 219 και 220 του ν. 4412/2026 (ήτοι πρόστιμα, ποινικές ρήτρες και εκπτώσεις επί της συμβατικής αξίας), συνολικού ύψους που δεν υπερβαίνει τις δύο εκατοστιαίες μονάδες (2%) επί της αξίας της σύμβασης στο πλαίσιο της οποίας επιβλήθηκαν, δεν θεωρούνται "σοβαρή πλημμέλεια" για τη στοιχειοθέτηση του λόγου αποκλεισμού της περ. (στ΄) της παρ. 4 του άρθρου 73 του ν. 4412/2016 (: σοβαρή ή επαναλαμβανόμενη πλημμέλεια κατά την εκτέλεση ουσιώδους απαίτησης στο πλαίσιο προηγούμενης δημόσιας σύμβασης, προηγούμενης σύμβασης με αναθέτοντα φορέα ή προηγούμενης σύμβασης παραχώρησης που είχε ως αποτέλεσμα την πρόωρη καταγγελία της προηγούμενης σύμβασης, αποζημιώσεις ή άλλες παρόμοιες κυρώσεις), εφόσον ο οικονομικός φορέας έχει εξοφλήσει το σύνολο του ποσού, εκτός αν η αναθέτουσα αρχή κρίνει διαφορετικά. Για τον υπολογισμό των δύο εκατοστιαίων μονάδων δεν λαμβάνονται υπόψη οι κυρώσεις για τις οποίες τα επανορθωτικά μέτρα που έχει λάβει ο οικονομικός φορέας έχουν κριθεί επαρκή από την Επιτροπή Επανορθωτικών Μέτρων. Το άρθρο 19 του ν. 5218/2025 εφαρμόζεται και σε διαδικασίες ανάθεσης δημοσίων συμβάσεων που έχουν εκκινήσει πριν από την έναρξη ισχύος του (ήτοι τη 14η Ιουλίου 2025, ημ/νία δημοσίευσης στην Εφημερίδα της Κυβέρνησης του ν. 5218/2025), υπό την προϋπόθεση ότι δεν έχει εκδοθεί και κοινοποιηθεί στους υποψήφιους αναδόχους ατομική διοικητική πράξη αξιολόγησης δικαιολογητικών συμμετοχής, προσφορών ή δικαιολογητικών κατακύρωσης.
conditions_type: Διοικητικές
conditions_name: Προϋπόθεση για την κίνηση της διαδικασίας εξέτασης των επανορθωτικών μέτρων αποτελεί η προηγούμενη, αιτιολογημένη, διαπίστωση από τα αρμόδια όργανα (γνωμοδοτικό και αποφαινόμενο) της αναθέτουσας αρχής της μη σωρευτικής συνδρομής των παρακάτω προϋποθέσεων μεταξύ προγενέστερης και παρούσας διαδικασίας ανάθεσης δημόσιας σύμβασης: (α) ταυτότητα οικονομικού φορέα, (β) ταυτότητα λόγου αποκλεισμού, (γ) ταυτότητα αποδεικτικών στοιχείων και (δ) ταυτότητα πραγματικών περιστατικών.
Αντίθετα, σε περίπτωση που διαπιστωθεί η σωρευτική συνδρομή των παραπάνω προϋποθέσεων, η αναθέτουσα αρχή μνημονεύει στην απόφαση που εκδίδει την προηγούμενη απόφαση της ίδιας ή άλλης αναθέτουσας αρχής, που έκρινε τα μέτρα αυτοκάθαρσης του οικονομικού φορέα ως επαρκή ή μη επαρκή και αιτιολογεί τη μη αποστολή σχεδίου απόφασης προς την Επιτροπή Επανορθωτικών Μέτρων για τη διατύπωση σύμφωνης γνώμης επί αυτού.
conditions_type: Διοικητικές
Αίτηση: Κατάθεση: Κατάθεση από τον αιτούντα (email)
Κατατίθεται από: ΝΠΔΔ
ΝΠΙΔ
Φορείς του Δημοσίου
Σημειώσεις: Ο ηλεκτρονικός φάκελος με το σχέδιο απόφασης της αναθέτουσας αρχής και όλα τα σχετικά με την υπόθεση στοιχεία αποστέλλεται στη διεύθυνση ηλεκτρονικού ταχυδρομείου epanorthotika@eaadhsy.gr.
Τίτλος: Αίτημα για τη διατύπωση σύμφωνης γνώμης της Επιτροπής Επανορθωτικών Μέτρων επί του σχεδίου απόφασης της αναθέτουσας αρχής περί της επάρκειας ή μη των επανορθωτικών μέτρων του οικονομικού φορέα.
Τύπος αίτησης: Αίτηση
Βήματα: step_description: Σε περίπτωση που οικονομικός φορέας δεν έχει προσκομίσει με δική του πρωτοβουλία τεκμηριωτικά στοιχεία των επανορθωτικών μέτρων, η αναθέτουσα αρχή απευθύνει πρόσκληση προς αυτόν, όπως τα προσκομίσει εντός προθεσμίας που δεν μπορεί να υπερβαίνει τις δέκα (10) ημέρες. Ο οικονομικός φορέας δύναται να υποβάλει προς την αναθέτουσα αρχή αίτημα παράτασης της ως άνω προθεσμίας, συνοδευόμενο από όλα τα σχετικά έγγραφα. Η αναθέτουσα αρχή μπορεί να απευθύνει πρόσκληση προς τον οικονομικό φορέα για την υποβολή συμπληρωματικών στοιχείων και την παροχή διευκρινίσεων επί των προσκομισθέντων τεκμηριωτικών στοιχείων, εντός της ίδιας ως άνω προθεσμίας. Στις διαδικασίες ανάθεσης δημοσίων συμβάσεων που διενεργούνται υποχρεωτικά με ηλεκτρονικό τρόπο, σύμφωνα με τα προβλεπόμενα στο άρθρο 36 παρ. 1 του ν. 4412/2016, όλες οι επικοινωνίες μεταξύ αναθέτουσας αρχής και οικονομικού φορέα σχετικά με τα επανορθωτικά μέτρα διεξάγονται μέσω της λειτουργικότητας "Επικοινωνία" του ΕΣΗΔΗΣ.
step_implementation: Χειροκίνητη ενέργεια
step_note: Ενδεχόμενη άρνηση του οικονομικού φορέα να προσκομίσει τεκμηριωτικά στοιχεία των επανορθωτικών μέτρων που επικαλείται πως έχει λάβει ή να υποβάλει συμπληρωματικά στοιχεία ή να παράσχει διευκρινίσεις επί αυτών, συνιστά επιβαρυντική περίσταση, που μνημονεύεται στο σχέδιο απόφασης που η αναθέτουσα αρχή αποστέλλει στην Επιτροπή Επανορθωτικών Μέτρων.
step_official: Αρμόδιο Τμήμα
step_title: Πρόσκληση προς τον οικονομικό φορέα για την προσκόμιση των τεκμηριωτικών στοιχείων των επανορθωτικών μέτρων.
step_description: Η επιτροπή διενέργειας διαγωνισμού συντάσσει πρακτικό, στο οποίο διαλαμβάνεται η (απλή) γνώμη της επί της επάρκειας ή μη των επανορθωτικών μέτρων του οικονομικού φορέα.
step_implementation: Χειροκίνητη ενέργεια
step_official: Αρμόδια επιτροπή
step_title: Διατύπωση (απλής) γνώμης της επιτροπής διενέργειας διαγωνισμού επί της επάρκειας ή μη των επανορθωτικών μέτρων του οικονομικού φορέα.
step_description: Η αρμόδια οργανική μονάδα της αναθέτουσας αρχής (όπως Γραφείο ή Τμήμα Προμηθειών) συντάσσει το σχέδιο απόφασης της αναθέτουσας αρχής επί της επάρκειας ή μη των επανορθωτικών μέτρων του οικονομικού φορέα και το αποστέλλει στη διεύθυνση ηλεκτρονικού ταχυδρομείου epanorthotika@eaadhsy.gr, συνοδευόμενο από τον πλήρη φάκελο της υπόθεσης.
step_implementation: Χειροκίνητη ενέργεια
step_official: Αρμόδιο Τμήμα
step_title: Σύνταξη σχεδίου απόφασης της αναθέτουσας αρχής επί της επάρκειας ή μη των επανορθωτικών μέτρων του οικονομικού φορέα και αποστολή του στη διεύθυνση ηλεκτρονικού ταχυδρομείου epanorthotika@eaadhsy.gr.
step_description: Η Επιτροπή Επανορθωτικών Μέτρων εκδίδει τη σύμφωνη γνώμη της επί του σχεδίου απόφασης της αναθέτουσας αρχής περί της επάρκειας ή μη των επανορθωτικών μέτρων του οικονομικού φορέα εντός προθεσμίας σαράντα (40) ημερών από την περιέλευση του σχεδίου σε αυτήν, συνοδευόμενου από όλα τα σχετικά στοιχεία.
step_implementation: Χειροκίνητη ενέργεια
step_note: Η προθεσμία των σαράντα (40) ημερών για τη διατύπωση σύμφωνης γνώμης της Επιτροπής Eπανορθωτικών Μέτρων: 
(α) Διακόπτεται σε περίπτωση που το σχέδιο απόφασης επιστραφεί στην αναθέτουσα αρχή, είτε λόγω έλλειψης ειδικής και πλήρους αιτιολογίας, είτε λόγω μη πληρότητας του φακέλου της υπόθεσης. Στην περίπτωση αυτή, εκκινεί νέα πλήρης προθεσμία, σαράντα (40) ημερών, από την αποστολή στην Επιτροπή του νέου σχεδίου απόφασης της αναθέτουσας αρχής.
(β) Αναστέλλεται σε περίπτωση που η Επιτροπή ζητήσει συμπληρωματικά στοιχεία ή διευκρινίσεις επί του σχεδίου απόφασης της αναθέτουσας αρχής. Στην περίπτωση αυτή, η προθεσμία συνεχίζει από το χρονικό σημείο της αναστολής, με την παροχή από την αναθέτουσα αρχή των συμπληρωματικών στοιχείων ή διευκρινίσεων.
step_official: Αρμόδια επιτροπή
step_title: Διατύπωση σύμφωνης γνώμης της Επιτροπής Επανορθωτικών Μέτρων επί του σχεδίου απόφασης της αναθέτουσας αρχής περί της επάρκειας ή μη των επανορθωτικών μέτρων του οικονομικού φορέα.
step_description: Η αρμόδια οργανική μονάδα της αναθέτουσας αρχής (όπως Γραφείο ή Τμήμα Προμηθειών) εκδίδει την απόφαση επί της επάρκειας ή μη των επανορθωτικών μέτρων του οικονομικού φορέα, στην οποία ενσωματώνεται η σύμφωνη γνώμη της Επιτροπής Επανορθωτικών Μέτρων και της οποίας αποτελεί το αιτιολογικό έρεισμα.
step_implementation: Υπογραφή
step_note: Η ισχύς της απόφασης της αναθέτουσας αρχής επί της επάρκειας ή μη των επανορθωτικών μέτρων του οικονομικού φορέα διαρκεί για όσο χρόνο διαπιστώνεται η σωρευτική συνδρομή μεταξύ προγενέστερης και παρούσας διαδικασίας ανάθεσης δημόσιας σύμβασης των παρακάτω προϋποθέσεων: (α) ταυτότητα οικονομικού φορέα, (β) ταυτότητα λόγου αποκλεισμού, (γ) ταυτότητα πραγματικών περιστατικών και (δ) ταυτότητα τεκμηριωτικών στοιχείων, υπό την επιφύλαξη της μη συμπλήρωσης της μέγιστης περιόδου αποκλεισμού της παρ. 10 του άρθρου 73 του ν. 4412/2016 (5 έτη από την ημερομηνία καταδίκης με αμετάκλητη απόφαση για τον υποχρεωτικό λόγο αποκλεισμού της παρ. 1 του άρθρου 73 και 3 έτη από την ημερομηνία έκδοσης πράξης που βεβαιώνει το σχετικό γεγονός για τους δυνητικούς/προαιρετικούς λόγους αποκλεισμού της παρ. 4 του άρθρου 73). Ειδικά στην περίπτωση απόφασης της αναθέτουσας αρχής που έκρινε ανεπαρκή τα επανορθωτικά μέτρα του οικονομικού φορέα, πέραν των ως άνω προϋποθέσεων, η ισχύς της διαρκεί υπό την επιφύλαξη οριστικής διοικητικής απόφασης ή τελεσίδικης δικαστικής απόφασης κατά αυτής και μη λήψης πρόσθετων επανορθωτικών μέτρων.
step_official: Αρμόδιο Τμήμα
step_title: Έκδοση απόφασης της αναθέτουσας αρχής επί της επάρκειας ή μη των επανορθωτικών μέτρων του οικονομικού φορέα.
Εξερχόμενα: Απόφαση
Νομοθεσία: rule_article: 22
rule_decision_number: 4782
rule_decision_year: 2021
rule_description: Λόγοι αποκλεισμού - Τροποποίηση του τίτλου και αντικατάσταση του άρθρου 73 του ν. 4412/2016.
rule_gazette_doc_issue: Α
rule_gazette_doc_number: 36
rule_type: Νόμος
rule_decision_number: 102080
rule_decision_year: 2022
rule_description: Ρύθμιση θεμάτων σχετικά με την εξέταση επανορθωτικών μέτρων από την Επιτροπή της παρ.  9 του άρθρου 73 του ν. 4412/2016 .
rule_gazette_doc_issue: Β
rule_gazette_doc_number: 5623
rule_type: Υπουργική Απόφαση
rule_decision_number: 37122
rule_decision_year: 2023
rule_description: Οδηγίες προς τις αναθέτουσες αρχές αναφορικά με την υποβολή αιτημάτων για παροχή σύμφωνης γνώμης από την Επιτροπή της παρ. 9 του άρθρου 73 του ν. 4412/2016 (περί επάρκειας ή μη μέτρων αυτοκάθαρσης).
rule_type: Εγκύκλιος
rule_decision_number: 12054
rule_decision_year: 2025
rule_description: Οδηγίες προς τις αναθέτουσες αρχές αναφορικά με τη διαδικασία εξέτασης και αξιολόγησης των
επανορθωτικών μέτρων οικονομικών φορέων προς αποκατάσταση της αξιοπιστίας τους, κατ’ εφαρμογή
του άρθρου 73 παρ. 7, 8 και 9 του ν. 4412/2016 (Α’ 147), όπως τροποποιήθηκε και ισχύει με το άρθρο 22
του ν. 4782/2021 (Α’ 36).
rule_type: Εγκύκλιος
rule_article: 14
rule_decision_number: 5218
rule_decision_year: 2025
rule_description: Λόγοι αποκλεισμού από τις δημόσιες συμβάσεις και μέτρα αυτοκάθαρσης - Αντικατάσταση παρ. 9 και προσθήκη παρ. 12 στο άρθρο 73 του ν. 4412/2016
rule_gazette_doc_issue: Α
rule_gazette_doc_number: 125
rule_type: Νόμος
Παρατηρήσεις: Αντικείμενο της Επιτροπής Επανορθωτικών Μέτρων είναι η εκφορά ουσιαστικής αξιολογικής κρίσης επί της επάρκειας ή μη των επανορθωτικών μέτρων, που οικονομικός φορέας επικαλείται προς αποκατάσταση της αξιοπιστίας του, μολονότι συντρέχει στο πρόσωπό του οποιοσδήποτε από τους αναφερόμενους στην παρ. 1 και την παρ. 4, πλην της περ. (β΄), του άρθρου 73 του ν. 4412/2016 λόγος αποκλεισμού. Η Επιτροπή Επανορθωτικών Μέτρων δεν αποτελεί όργανο της εκάστοτε αναθέτουσας αρχής, αλλά επιτροπή ειδικού σκοπού, η οποία εντάσσεται στην Ελληνική Δημόσια Διοίκηση και της οποίας η γνωμοδοτική αρμοδιότητα καταλαμβάνει το σύνολο των αναθετουσών αρχών της επικράτειας. Από 1ης Οκτωβρίου 2025, συγκροτούνται διακριτές, τριμελείς, επιτροπές εξέτασης επανορθωτικών μέτρων, ως εξής: η πρώτη είναι αρμόδια για τις δημόσιες συμβάσεις προμηθειών και υπηρεσιών, στη σύνθεση της οποίας μετέχουν ένας εκπρόσωπος της ΕΑΔΗΣΥ (ως Πρόεδρος) και δύο εκπρόσωποι της Γενικής Γραμματείας Εμπορίου του Υπουργείου Ανάπτυξης (ως τακτικά μέλη), με τους ισάριθμους αναπληρωτές τους, και η δεύτερη είναι αρμόδια για τις δημόσιες συμβάσεις έργων, μελετών και παροχής τεχνικών και λοιπών συναφών επιστημονικών υπηρεσιών, στη σύνθεση της οποίας μετέχουν ένας εκπρόσωπος της ΕΑΔΗΣΥ (ως Πρόεδρος) και δύο εκπρόσωποι της Γενικής Γραμματείας Υποδομών του Υπουργείου Υποδομών και Μεταφορών (ως τακτικά μέλη), με τους ισάριθμους αναπληρωτές τους. Έως την έκδοση από τους  καθ ύλην αρμόδιους Υπουργούς των αποφάσεων συγκρότησης - ορισμού μελών των παραπάνω διακριτών επιτροπών εξέτασης επανορθωτικών μέτρων, συνεχίζει να ασκεί τα καθήκοντά της η πενταμελής Επιτροπή Επανορθωτικών Μέτρων, που συγκροτήθηκε δυνάμει της υπ αρ. πρωτ. 111257/18.11.2022 (ΑΔΑ: ΨΠΓΟ46ΜΤΛΡ-0Ε3) απόφασης του Υπουργού Ανάπτυξης και Επενδύσεων, όπως έχει τροποποιηθεί και ισχύει, και στη σύνθεση της οποίας μετέχουν ένας εκπρόσωπος της ΕΑΔΗΣΥ (ως Πρόεδρος) και εκπρόσωποι από τα Υπουργεία Ανάπτυξης, Υποδομών και Μεταφορών, Δικαιοσύνης και Υγείας (ως τακτικά μέλη), με τους ισάριθμους αναπληρωτές τους.
Σχετικά: Έννομα μέσα προστασίας ή έφεσης: Προδικαστική προσφυγή
Κανόνες έλλειψης απάντησης: Άλλο
Σημειώσεις: Οικονομικός φορέας, του οποίου τα επανορθωτικά μέτρα κρίθηκαν μη επαρκή με απόφαση της αναθέτουσας αρχής, κατόπιν σύμφωνης γνώμης της Επιτροπής Επανορθωτικών Μέτρων, και αποκλείστηκε από τη διαδικασία ανάθεσης δημόσιας σύμβασης, στην οποία συμμετείχε, δύναται να ασκήσει προδικαστική προσφυγή ενώπιον της ΕΑΔΗΣΥ.
Άλλες πληροφορίες: Εναλλακτικοί τίτλοι: Εξέταση μέτρων αυτοκάθαρσης.
Επίσημος τίτλος: Εξέταση επανορθωτικών μέτρων.